ඒ අනුව අවුරුදු 10 – 20ත් අතර කාලයක් දායක වූ සේවකයෙකුට තම වැටුපෙන් සියයට 15ක් ද, අවුරුදු 20 – 30ත් අතර කාලයක් දායක වූ සේවකයෙකුට තම වැටුපෙන් සියයට 30ක් ද, වසර 30ට වැඩි කාලයක් දායක වූ සේවකයෙකුට සිය වැටුපෙන් සියයට 60ක්ද වැටුප් වශයෙන් සේවකයා මියයන තෙක් ගෙවනු ලැබේ.මේ ක්‍රමය හඳුන්වා දුන්නද සේවකයා විශ්‍රාම ලබනවිට අර්ථසාධක අරමුදලින් තම මුදල ආපසු ලබාගැනීමටත්, ගිණුම ඇපයට තබා නිවාස හා දේපළ ණය ලබා ගැනීමටත් දරුවන්ට පිරිනමන ශිෂ්‍යත්ව ඇතුළු අනෙකුත් ප්‍රතිලාභ සියල්ලද එලෙසම ලබාගත හැක.ශ්‍රී ලංකාවේ වැඩිහිටි ජනගහනය වැඩිවෙමින් පවතින හෙයින් තම සැදෑ සමයේ දී මාසික ආදායමක් ලබාගැනීමට අවස්ථාව සැලසීමේ අරමුණින් රජය මඟින් ගෙන ඇති මේ පියවරට, විරුද්ධත්වය ප්‍රකාශ කරන විපක්‍ෂය, වැඩිවෙමින් පවතින වැඩිහිටි ජනතාවට සෙත සැලසීමේ විකල්ප යෝජනාද ඉදිරිපත් කළ යුතු බවද රජය තවදුරටත් අවධාරණය කරයි..